આ અંગે મમતાઅે અેક વીડિયો ટેપમાં જણાવ્યુ છે કે હું અેક યોગિની છુ. હું છેલ્લાં ૨૦ વર્ષથી અધ્યાત્મની દુનિયામાં રમી રહી છુ. મમતાઅે આ અંગે બે કેન્દ્રીય પ્રધાનોને મોકલાવેલી અરજીમાં જણાવ્યું છે કે મેં ક્યારેય ભારતીય કાયદાની અવગણના કરી નથી. મને અમેરિકી ડ્રગ્સ એન્ફોર્સમેન્ટ અેડમિનિસ્ટ્રેશન અને પોલીસના અધિકારીઓએ ષડયંત્રનો શિકાર બનાવી છે. મીડિયા સામે મમતા કુલકર્ણીની ટેપ જારી કરતી વખતે તેમના કાનૂની સલાહકાર પારજેજ મેમન, ન્યૂયોર્કના ડૈનિયલ અેરશાક,કેન્યાના કિલફ આમ્બેટા,સુદીપ પાસવોલા અને માજિદ મેમન હાજર હતા. જે રાજ્યસભાના સભ્ય પણ છે. મમતાના વકીલોએ જણાવ્યું કે મમતાને કોઈ પુરાવા વિના આ કેસમાં ફસાવવામાં આવી છે. તેમણે જણાવ્યું કે આ કેસમાં અેક આરોપી જય મુખરજીઅે પહેલાં જ તેનું નિવેદન પરત ખેંચી લીધુ છે. મેમણે જણાવ્યું કે આ કેસની સાક્ષીમાં ઘણા બધા ફિલ્મી લાઈન સાથે સંકળાયેલા છે. અને આ કેસ ટ્રાયલના તબક્કા સુધી પણ ચાલી નહી શકે.